Datasets:

arbml

/

RES

like 0

Follow

Arabic Machine Learning 258

المطعم حاليا وبعد التغيرات في قائمة الطعام واظن الإداره اصبح احسن بكثير واتفق مع الأخ اللي قال نفوسهم بخشومهم وخاصه اللي قاعد عالكاشير الشايب الهندي. بس بصراحه عندهم اطباق ممتازه وهذا اللي اذكره: شوربة الذرة بالدجاج: بصراحه انا ما احب الشوربات الكريميه بس هاذي عندي غير والعيال ينبسطون عليها بالحيل. خبز بالجبن "شيز نان": بصراحه طريقة حلوه لتقديم الخبز الهندي او النان بإضافة الجبنة العكاويه وحاجه تجنن وخاصه وهي ساخنه. روبيان تمبورا: طبق شهي يقدم مع صلصه شهية. ستيك الفلفل "بيبر ستيك": بصراحه انا امخمخ على هالأستيك واطلب من عندهم زيادة صلصة ستيك "صوص" لأنها تعطيه طعم جميل جدا. برياني ربيان: طعم خليجي هندي خفيف وجميل. نودلز مشكل: طبق صيني جميل. وفيه اطباق كثير ومتنوعه وجربت بعضها وكان دون المستوى وكثير منها ما جربته بس المطعم بشكل عام جيد رغم ان جلساته مش لهناك ولآحظت ان اسعاره مؤخرا غاليه بزياده ويمكن بسبب قانون إلغاء رسوم الخدمه.

الموظفين أنفسهم بخشومهم... وتحس انهم يأكلونك ببلاش! والأكل عادي ما فيه شيء مميز جداً

عند ذهابك لمطعم البانوش, ستجد زحمة غير معقولة, فعندها ستضطر للذهاب لمطعم آخر, قريب منه هنا ستجد ان مطعم الطاية هو الملاصق لمطعم البانوش, وفي الداخل ستلاحظ انه لا يوجد الا انت في هذا المطعم او اثنان. في هذا المطعم يتم تقديم الطعام بشكل انيق ونظيف ولكن يفتقر الى اتقان الذوق والطعم اقتراحي هو استبدال مكان المطعمين مع بعضهما البعض في السابق "التسعينات" كان المطعم مختلف عن الان. التقييم النهائي : 10/6 جمادى الاخرة 1431

يسبب الامضاض والجبن منتهيه صلاحيته

مطعم ماسكينه اتراك والعمالة اللي فيه اوسخ عماله وللأسف معاملتهم سيئة للغاية واكلهم الله يديم النعمه بايت ولا فيه نظافة ابداً

لمن لا يعرف معنى الكلمة سواء بالعربي او الانجليزي معناها الشي اللي يخليك تروق ويفرحك وبالفعل المكان ممتاز وهاديء الشوربات عندهم ولا اروع وخصوصا الفطر غير عن العادة حيث الشوربة خفيفة لانها مخلوطة مع الفطر بالخلاط يعطيها طعم ثاني الباستا ممتازة عندهم والريزوتو سمعت انهم يضبطونها (ما جربتها بس جربتها في اماكن ثانية بالسعودية ولا احد ظبطها 100% اما جامده او يكون مثل الصالونه) بالفعل مكان يستحق الزيارة كمطعم وككفي شوب للترويق تقييم 4.75 من 5

تشعر بأنك تأكل أكل إيطالي حقيقي في قلب روما الأسعار أقل من باقي المطاعم الإيطالية يعيبه الكمية القليلة جداً للطعام أنوي تكرار الزيارة كثيراً

مستوى المطعم متوسط بالفخامه لكن هادي ورايق واكله ممتاز واسعاره حلوه مرررره

اول مافتح دخلت قسم العزاب وماعاد جيت من ضيقه واخيرا (بعد كم سنه) فكرت ادخل قسم العوائل وصراحه خيالي ورايق واكله تمام واسعاره حلوه وتعاملهم احلى. جو المطعم في الغداء رائع بيت اوروبي قديم مشرق ماجربته بالليل لكن قريبا ان شاء الله.

أكله بين الممتاز و الجيد جداً أجمل مافيه أن جوه رااايق جدا كأسمة ميزته انه يريح نفسيا الوانه تجيب الهدووووووووووووووء ابيض وتفاحي وبالمساء تحس قعدته رومانس مرره

مطعم الراوق, مطعم رومانسي, هادئ, تستمع فيه لصوت خرير المياه(المصدر نافورة صغيرة) مع موسيقى حالمة. المطعم لايصلح لاصطحاب الاطفال , ولا يصلح للجمعات الكبيرة, لفتني في ديكور المطعم (ألة لصنع الباستا) او شيئ من هذا القبيل الطعام لذيذ, وانصح بحساء البروكلي (مميز)

طبعا المطعم قديم صار له 5 سنوات فاتح .... بدون منازع ... افضل معجنات وفطائر في مدينة الجبيل ... وعلى الأطلااااااااق شغله كله دلفري ... ويوصل حاااااار

مضغوط متميز وسعر منافس جدا - الحبة 24 ريال بينما المطاعم الأخرى في الجبيل الصناعية 28/30 ريال بروستد حراق ممتاز سعر جيد 12 ريال الكنافة 5 ريال فقط !!!

هذا الفندق اقصد المطعم قد يعجبك اذا كنت تهتم كثيرا بالشكل. وهنا اقدم لك ارخص حركة يمكنك من خلالها الحصول على اقل الاسعار , فقط لتجرب المطعم. اطلب الربيان او السمك بالوزن, حيث ان المائة جرام تكلف 15 ريال والكمية المناسبة لوجبة العشاء تكون تقريبا 300 - 400 جرام من السمك او الربيان للشخص الواحد, سواء كان الطلب مقلي او مشوي, ومع هذا الطلب سيقدم لك صحن رز, وخضار (اطلب البروكلي) مسلوقة بالبخار, وبطاطس مقلية. هذه الفكرة وضعتها لك لتجرب المطعم باقل التكاليف وايضا لن يكون هناك رسوم للخدمة. ---------------------------------------- الجيد فيه: خدمة مميزة, لا توجد رسوم خدمة, الجلسات كأنك في فندق, الادوات المستخدمة ثمينة. السيء فيه: المبالغة في اسعار المأكولات. هل ينفع لاهل الرجيم: نعم, مشوي وسلطة التقييم: 10/6 تاريخ التقييم شعبان 1431

الداو فتح من مده وما حصلي اجربه, امس في مناسبه حلوه انعزمت فيه, الصراحه تفاجأت من الفخامه وحسن الاستقبال الجو الداخلي خيالي. استقبالهم بابتسامه وتقدير ممتاز وكأس عصير, قدموا طبق سمبوسه بحريه مع العصير وبين المقبلات والطبق الرئيسي قدموا سوربيه ليمون بالعسل عشان تستمتع بطعم الطبق الرئيسي بعيدا عن تاثير المقبلات. الاكل اللي جربته كان كله ممتاز (شوربت توم يام (تايلنديه بحريه حاره), مشروم بوتابلو محشي روبيان, وطبق رئيسي عباره عن هامور فيليه على شكل رول محشي خلطه ماعرفت ايش هي) لي ملاحظه على طبقي الرئيسي ياريت الشيف ينتبهلهاو الفيليه كان مشوي بزياده وبدا يقلب على اسود ويصير يابس والخلطه اللي بالداخل كان فيها البهارات زايده شوي. صورت بعض الصور بحاول ارفعها واتمنى ازوره مره ثانيه

ديكور المطعم وجلساته ممتازة يختص بالأكل البحري ولديه بعض أطباق اللحم والدجاج الخدمة ممتازة جدا .. يقدمون أطباق مقبلات صغيرة مجانا .. وتجاوبهم مع الزبائن سريع الأكل ممتاز لكن لا يوجد خيارات كثيرة أسعارهم فوق المتوسط

الزبون يدفع اجود ما لديه من مال, ليحصل في النهاية على اقل انواع الطعام جودة الفطور: تكلفة الشخص الواحد 60 ريال بوفيه مفتوح يقدم : بيض مقلي, بيض مسلوق, بيض عيون, لحم مقدد, كروسان, مربى وزبدة من الانواع الرخيصة, فول معلب, مقدوس, طماطم, جبن رخيص, مرتديلا رخيصة. تقييمي للفطور: 10/1 , للمضطر فقط. قرأت مديح الناس له في المنتديات وخاصة عن وجبة الفطور وانهم يقدمون كذا وكذا....

في زيارتي للخبر ، كنت متحمسة جدًا للإفطار في هذا المطعم ، ورغم أناقة مبناه المقابلة مباشرة للواجهة البحرية ، إلا أنه مغلق لسبب لا أعرفه من أكثر من سنتين ! من المعروف ان المطعم له محل صغير في المدخل يبيع الحلويات والشوكلاتة والفطائر ، جربت البيتيفور فلم يعجبني اطلاقا . وطعمه متشابه ، رغم أن الكيلو بـ 110 !!! كانت تجربة الإفطار لحد ما موفقة ، لكن الإزعاج الهائل رغم أني ذهبت اليه في الفترة الصباحية في وقت الدوامات ، لكن موائد الاحتفالات النسائية ، ورائحة الدخان المنبعثة من القسم الرجالي الذي لايفصله عن العوائل الا حواجز بسيطة .. تقتل كل متعة ! الأسعار مناسبة لحد ما كإفطار . يعني تقريبا 50 ريال للشخص ! سريعون الى حد كبير في اعداد الطلب ، لكن نظرا للازدحام في الفترة الصباحية ، فانك بالكاد تجد احدا لكي تطلب منه اي طلب !!! وقد اضطررنا اضطرارا للغداء هناك .. كانت تجربة فاشلة سيئة وهاكم اياها بالتفصيل : الجانب الجميل : هو ان المطعم يكاد يكون لك وحدك في تلك الفترة ، فلايشبه الصباح بوجه من الأوجه! شوربة المشروم ، جميلة جدا كما أراها ! الوجه الآخر : كان من الطلبات برجر سويسري .. منذ أن رفعت البرجر قلت لاااا لايمكن يسوونها ! تخيلوا شاوين برجر أمريكانا الي بالبهارات العربية (مربعات) مكتوب طبعا انه بالبصل الي ماأدري وش فيه مع الجبنة مااعرف ايش اسمها ، ووالله ان تصليح البيت اطعم منه الف مرة ..! المصيبة الثانية طلبنا عصير تفاح ، والله جابوا لنا اياه نفس طعم عصير التفاح المعلب !! بالأخير طلع الحساب لشخصين : 210 !!

كل مره اروح يجيني احباط ..وليش اروح لان كل مره اكون معزومه للاسف كل مره الوافل عجين وماله طعم..الكيش ماله طعم ....زحمه وازعاج ..الطلبات تطول واحسن شي القهوه ارجو اعادت الطعم السابق

في هذا المطعم تحصل على وجبة قيمة تساوي ما دفعته على خلاف بعض المطاعم الصينية الاخرى فهي أوفر برايسد ( مغالى في اسعارها ) الخدمة ممتازة ومقدموا الخدمة محترمون لأقصى درجة أنصح به للعوائل بجانب الكورنيش ..... بمعنى أنك تتعشى وتتمشى وتروح تنام خفيف عيبه الوحيد فقط عدم تجديد الديكور

الحقيقة كانت تجربتي له في بداية 2008 وكان المطعم فعلاً تحس انك داخل صيني الموقع : ممتاز الأكل : ممتاز ومميز النظافة : بشكل عام جيدة جداً

من افضل المطاعم للعوائل ديكور بسيط و مشكلته زحمه في الويك اند

اذا كان بودك زيارة هذا المطعم, فانصحك بطلب الماء والجلوس بالخارج للاستمتاع باطلالته على الكورنيش, احذر انك تجرب مشوياته او غيره. ابقى على الماء وستخرج من المطعم وانت مبسوط. الايجابيات: مكانه مميز على الكورنيش بجانب البحر مواقف مفتوحة يذكرك بالمطاعم التي على النيل بمصر السلبيات: هذا المطعم يستخدم كفخ لاهل الرياض او من يزور الخبر اول مرة, الاكل من ارخص واقل المنتجات جودة خاصة اللحوم. وتباع على انها بجودة عالية. نصيحة: لو يبيع المطعم او يأجره لاصحاب الخبرة في ادارة المطاعم. التقييم: بدون

فعلا لا انصح اي احد يروح عليه لا مكان ولا خدمه ولا طعم اعوذ بالله

من المطاعم الجيدة في الجبيل البلد و لكن ما يعيبه رفعه للأسعار كل فترة بدون تطور ملحوظ عليه المشويات 7 من 10 الشاروما 6 من 10 المقبلات 7 من 10 المعجنات 6 من 10 الرز 7 من 10 العصيرات 5 من 10 البروستد 7.5 من 10 الخدمة 8 من 10 السرعة 6 من 10 التوصيل لم أجربه النظافة من الخارج 8 من 10

هذا المطعم صراحة من افضل المطاعم اللي اروح لها للفطور .. يعني ايام الاختبارات يوم كنت في الثانوي .. يوميا اروح له مع انه بعيد نوعا ما من البيت والمدرسة .. انا اللي يعجبني عنده الخبز الملوح .. يشبه الشباتي الهندي . بس كبير .. الكبدة عنده خطيرة وايضا الفول الفخار أو يسمونه فول فرن .. اسعاره متوسط مثل بقية المطاعم . ايضا فيه جلسات ارضية وفيه طاولات ..

لذيذ ... غريب ... مكسات .... وانت وحظك

احب هادا المطعم من حوالي 5 سنوات...وخاصة على الغدا من الأصناف ااى تطلبها =عقدة لحم =بورمه لحم =مفسخ لحم او دجاج ...وكول وادعيلي؟؟؟

بصراحة ، البانوش من المطاعم القليلة التي أستمتع بالمأكولات البحرية فيها .. طلبنا كان كالآتي في رحلتنا الأخيرة : - شوربة كريمة مع المأكولات البحريّة ، اسمها في المنيو بالزبدة أو شيء قريب . - حمص ، الخبز اللي معاه شيء خطييييييير . - رز برياني مع الربيان ، لا يفوتكم ! - سمك هامور مشوي ، مرتب . فيه طلبات نسيت أسمائها :D .. خرجنا بحساب 120 ريال تقريباً . إيجابيات المطعم : 1- نظافة رائعة جداً . 2- العمّال متعاونين و خدومين . 3- طعم لذيذ و مستوى ثابت للأكل - زرته في أوقات مختلفة - . سلبيات المطعم : 1- ديكور وشكل خارجي سيء سيء ، يعني لو ما أحد قال لك عنه كان ما دخلته ، الجلسات محيوسة بشكل غير مرتب صراحة . 2- في أوقات الذروة كالعشاء و آخر الأسبوع زحمة خيالية - خصوصا قسم العوائل - . بس كل هذا يغوص في بحر حسانته :)

كنت في الخبر الاسبوع ماقبل الماضي واكلت في هذا المطعم يوم الاربعاء الحقيقه المطعم شكله من برا مايشجع على الدخول ولولا التقييمات اللي قرأتها في هذا الموقع مادخلته التنظيم ممتاز اول ماتدخل يسجل اسمك وتجلس على الكرسي لكن الملاحظه ان الكراسي في مواجهة الغرف وهذا شي غير مرغوب فيه لاسيما اذا جت الطلبات والناس جوعانه راح ينضلونك :) الخدمه سريعه وممتازه لكن كمية الاكل في الطلب قليله كنا شخصين وطلبنا حمص - ورق عنب - حبار - محار الحبار والمحار ممتاز جدا الطلب الرئيسي كان هامور البانوش وكان جيد اما الاسعار فكانت متوسطه يستحق التجربه

هذا المطعم من احب المطاعم البحرية الي قلبي اكل لذيذ و طازج خصوصاً الشوربة البحرية و البرياني السمك و الربيان و القباقب ( السرطان ) بالجبن أعطيه 8 من 10 الخدمة ممتازة و الأسعار معقولة و هو الأفضل بين قرنائه تقريباً النظافة موجودة و عالية عيوبه التي تمنعه من اخذ التقييم الكامل هي صغر المكان و الزحمة الدائمة خصوصاً في الأجازات عدم وجود فرع آخر يخفف من الزحمة و يخدمة عملائه الكثر في الدمام و ان واحد منهم صغر دورة المياه فأحيانا تقف لتنتظر دورك ولكن في النهاية مطعم يستحق الزيارة دائماً

الطعام رائع جداً.. يتعبر خياراً خيداً لمحبي المأكولات البحرية لكن ديكور المطعم الخارجي والداخلي لا يعكس جودة الطعام أبداً

المطعم هذا رائع أكله لذيذ أسعاره فوق المتوسطة الخدمة ممتازة لكن يعيبهم قلة الجلسات فعادة تنتظر وقد تطول مدة الانتظار الى نصف ساعة أو أكثر

انصح ان يكون طلبك شوربة توم يوم او الذرة كبوريا و استكوزا بالطريقة الفرنسية مع الجبن ربيان مشكل رز صيني

الاكل لذيذ الخدمة ممتازة وسريعة ومستوى النظافة عالي و جميع العاملين يلبسون غطاء رأس بلاستيك المكان اقل من مستوى المطعم وصغير نوعا ما ولكن الجلسات والغرف مريحة اذا كنت لاتريد الانتظار من الافضل ان تحجز مسبقاً

المنيو حقهم مشويات مشكلة بحرية مشبعة بالجبن + استكوزا بالجبن + أم الربيان بالجبن + برياني الدجاج أو الربيان أو السمك + ربيان بالجبن + سمك شعري مشوي بحريات بالصلصة الاسبانيه + فيليه هامور تندوري.......... كله يقدم معاه خبز طبعا سعر الوجبة اكثر من خمسين ريال اكثر شي عجبني شوربة الذرة بالزبدة شي مميز السلطعون بالجبن رروعه

بعد بحث وتقصي بالنت واحتيار كبير في اختيار المطعم تم القرار على مطعم البانوش .. جينى ولقينا الزحمة و الناس مواعيد الانتظار فوق الساعه .. زاد إعجابي و ترقبي للمطعم لكن للأسف ياخيبة اﻷمل . المذاق اقل من عادي و التقديم متواضع جدا و الاسعار مرتفعة .. طلباتي كالتالي : صحن روييان بالطريقة الهندية سئ جدا. هامور مع بطاطس .. لايشبه الهامور إطلاقا . دجاج بالفطر و الكريمة .. الله يكرم النعمة . الشاهد تقييمي له 4من10 و زيادة عليه . تجربه لن تعاد إن شاءالله.

مطعمي المفضل زرته 20 مره تقريبا وسأزوره ان شاء الله افضل شي جربته عندهم: *شوربة كريمة الدجاج بدون ذره *برياني لحم *مسالا دجاج *شعيرية دجاج بالخضار

الاكل نوعا ما جيد خصوصا البرياني والشوربات مشكلته زحمه وريحه الطبخ قوية بالمكان وايضا اثاثه قديم جدا ومهترا

جربته مرتين وجداً رائع لايفوتكم اللوبستر بالجبنه ... طعم خيالي

انا بأمانة كنت معزوم فيه لأول مرة مع إني أمـر من نفس الطريق ولا انتبهت له يعني أذكر كل المطاعم اللي حوله إلا هو !! التجربة رائعة .. ولا راح ازيد على كلام الأخوان انا كنت في قسم العائلات في الغرفة الكبيرة اللي على اليسار ( طاولة دائرية ) وبصراحة الجلسة مريحة جداً فما أدري عن باقي الجلسات , وموضوع كراسي الإنتظار لازم يشوفون لها حل أقل شيء يعكسون الاتجاه بدال ماتجلس مقابل أبواب الطاولات وتناظر العالم عطهم ظهرك واجلس ناظر العمال وهم يشتغلون أحسن :) إن شاء لله في أقرب فرصة أكون في الشرقية لازم اجربه

من افضل مطاعم الأكلات البحرية التي دخلت في حياتي. يعاب عليه ضيق المكان وبالتالي الانتظار لفترات طويلة وعدم إمكانية الحجز المسبق عبر الهاتف. العاملين قمة في حسن التعامل.

مطعم اكثر من رائع من ناحية الجودة بالمأكولات ونظافة المكان والخدمة. الاسعار متوسطة مقارنة بمطاعم المأكولات البحرية الأخرى لكن مرتفع جدا مقارنة بباقي المطاعم. اكثر ما يعاب عليه هو صغر المكان وطريقة تقسيم الطاولات والزحمة المبالغ فيها. وايضا مكان غسيل اليدين عندهم يحتاج يكون انظف.

بعد البحث عن مطعم اخترنا مطعم البانوش رحنا كان زحمة والناس جالسة عالكراسي تنتظر أنا تشوقت لأذوق الأكل من كثر الزحمة انتظرت ساعة جلسنا وطلبنا كان الطلب ( برياني دجاج وسمك وربيان مشوي ومسالا دجاج وقباقب بالجبن وشوربة الكريمة بالذرة والدجاج) الأكل كان سيئ السمك نيئ والخدمة لا بأس اعطي للخدمة 10/8 والاكل 10/3 وزيادة عليهم والديكور أقل من عادي وبعد يومين رحت لمطعم ثاني اسمه كالاماري فاتح من 3 سنين ونص كان أروع مطعم اذوقه أسعار ولا أروع وخدمة رائعة والديكور جميل جدا والمطعم راقي طلبت أكلات بحرية ومشويات وربيان سويت أند سور وبرياني دجاج وشوربات ومسالا واهم شي قباقب بالجبن أطيب طبق أذوقه مانسيت الطعم وأنصح كل شخص يبي يروح مطعم يروح هاد المطعم اعطيه 10/10

سبق جربته قبل ٣ سنوات وكان متميزا اليوم جربته لا طعم ولا سعر زاد الاسعار بشكل غير مقبول كيلو الناجل ١٣٩ ريال الروبيان الصغير ٨ حبات بسعر ٤٤ ريال!!! لا رجعة ان شاء الله

كمطعم وديكور سيء لأبعد حد! الاستكوزا لذيذ , والمأكولات البحريه عموما

مطعم البانوش من أفضل مطاعم الخبر بشكل عام أطباقه لذيذة ومنوعة من بحري وصيني و هندي وايضا شعبي,, اسعاره معتدلة مقارنة بالمطاعم الاخرى , اطباق مجربها , ١- ربيان برمجنانا ,, ممتاز ولذيذ جدا , تقريبا ٤٧ ٢- برياني ربيان وسمك ,, طبقي المفضل , سعر ممتاز ٣٥ ٣- شوربة بسك مع مكس بحري ,, جيد جدا تقريبا ٢٠ ٤- شيكن تيكا ماسالا ,, ممتار برضوا ٣٥ ٥- استاكوزا بالجبن ,, جناااان ومن افضل الاطباق ,,

مطعم رائع وخاصة الاستكوزا بالجبن رووووعه

مطعم ابوي المفضل لان اكله طازج

شوربه الهيليون / التبياكي بكل أنواعه / الاستكوزا بالفرن / البرياني / التبوله ، واغلب أكلاتهم لذيذه

بصراحه انا المطعم اخبره من قبل اكثر من 8 سنوات وكان سيء ولآكن يوم شفت زحمت الناس عليه والأنتظار قلت لازم اجربه يمكن تغير للأحسن... وبعد طول انتظار انا والعائله اكتشفت انه اقل من عادي وأسعاره غاااااااااااااليه بالمره ولا تستحق جودة الأكل وطعمه وحصة الأكل قليله في الطلب الواحد للشخص العادي. وبشكل عام لا انصح ابدا بزيارته والبدائل غيره كثير جدا ولا ازال استغرب من مدى الأزدحام الشديد عنده!!!

البرياني والشوربات جدا ممتازة عيبة الانتظار الطويل في الويك اند واسعاره زادت عن اول

رحت للخبر في أحد عطل نهاية الأسبوع، وكان في بالي آكل سمك طازج بما أني في مدينة ساحلية، وهو الشي اللي أفتقده في الرياض.. دخلت قيم وحصلت (البانوش) رقم واحد في تصنيف المأكولات البحرية في الخبر .. فتوكلت الله ورحت له .. كان المطعم مزدحم جدا (يوم الجمعة ٩:٠٠م) والناس جالسين على كراسي عادية والديكور أقل من متوسط ، لكن الاستقبال كان جيد .. أخذت موعد وقال لي يبغالك نص ساعة، طلعت وخلصت لي مشوار ، ودق علي المطعم وقال يالله قدامك عائلة واحدة بس .. طلباتي كانت كالتالي: - سلطة يونانية : كانت لذيذة جدا جدا. - شرائح هامور مشوية : كانت تقريبا بلا طعم (أشبه بالبلاستيك) ، اضطريت أضيف ملح وأكثر الليمون حتى أتطعم :( - سمك هامور بالفلفل الحار : التقديم كان جميل (على صاجة حارة تغلي) والطعم كان جيد ، ومعها قطع كاجو لذيذة. التقييم العام للمطعم: - الخدمة : ١٠/١٠ - الديكور : ١٠/٤ - النظافة : ١٠/٩ - الطعام : ١٠/٦ - السعر : ١٠/٥ راح أضيف بعض الصور تحصلونها في ألبوم صور المطعم .. في الأخير تمنيت إن تجربتي للأكل البحري كانت في مطعم آخر.. (السنبوك أو المرسى مثلاً)..

مطعم البانوش للمؤكولات البحريه والصينيه في الخبر شارع الملك عبدالعزيز تقاطع ١١/١٢ حمص مع خبز الاتندوري ١٢ ريال ( جداً عادي ) سبرنج رول الدجاج مع الخضروات ١٦ ريال ( لذيذ ) شوربة الذرة مع الدجاج الزبدة ٢٠ ريال (لذيذه) شوربة ممتازة بسك على طريقة المنطقه الفرنسي ( شوربه مشكله ) ٢٠ريال ( جيدة ) شوربة الدجاج مع الزبدة ١٧ ريال ( جيدة )  أرز برياني بالروبيان والسمك ٣٥ ريال ( جيد ) شعيرية هاكا مع الدجاج والخضار ٢٢ ريال ( جداً عادية ) مأكولات بحرية مشكة منقاة  ٦٥ ريال  ( جيد جداً ) عصير سعودي كبير ٢٥ ريال خدمه ٢٣ ريال الحساب ٢٥٥ ريال 

الاستاكوزا مع الجبن شي مُجرم بس جلساته تجيب التّكه

المطعم مكرر الرجاء حذفه

اذا كنت تود ان تجرب فعلا الاطباق الصينية او الهندية, بدون تكلف او مبالغه في التصنع. وباسعار مناسبة للكمية المقدمة لك. فلا تتردد في تجربته. مثلا: خذ للمقبلات: ربيان التمبورا (ربيان مقلي بالطحين على ورق السلق). الشوربات: شوربة التنين, او الشورية التايلندية الوجبة الرئيسية: تعتمد على ذوقك ومطعم القرية الصينية هو نفسه مطعم سمارات ----------------------- الجيد في المطعم: الاكلات مصورة في القائمة, الطعم مميز, الاسعار مناسبة مقارنة مع كمية الطعام , السيء في المطعم: ما تلاقي موقف للسيارة بالنسبة لفرع شارع الظهران, هل يناسب اهل الحمية: نعم مناسب: مثلا: سمك مشوي, نص صحن شوربة تايلنديه, كولا دايت. نصيحتي: لا تفوتك تجربته, ولكن اختار اطباقك بعناية. التقييم: 10/10 ------------------------- هذا المطعم من ضمن المطاعم المفضلة عندي

الشوربات و الصلصة الحمراء اللي عندهم روعة

مطعم ممتاز جداً ويصلح للعوائل لوجود أماكن مغلقه ، ويتميز بالمأكولات البحريه ولا يفوتطكم برياني الربيان شيييييييي

مطعم بطل بكل أمانة .. كل اللي عنده أكل بحري تقريباً

المطعم يقدم لك تشكيلة من الاسماك, والربيان, وام الربيان, ويمكنك اختيار سمكك من الثلاجة مباشرة. اذا ودك تجرب شوربة بحرية حارة على خفيف تحتوي على : قبقب, ربيان, سمك. وطبق رئيسي مكون من : هامور وربيان مشوي بالطريقة الهندية (تكا). وايضا المزيد من الاطباق الشهية المتنوعة. والبعض منها يقدم مع الرز. ----------------------------------------------------- الجيد فيه: اللحوم طازجة, الاسعار متوسطة, الخيارات متعددة, الطعام لذيذ. السيء فيه: الخبز نوعيته قد لا تعجب الكثيير من الناس, وايضا عدم تقديمهم لطلبات جانبية مجانية مع الاطباق الرئيسية هل يناسب اهل الرجيم: نعم التقييم: 10/9

كل شيء عنه ممتاز أول شي تطلبوه شوبة السيفود تميز منقطع النظير وعنكم سمكة الحمراء المشوية في الفرن ... رائعة وبعدين سمكة الحمام المشوي على الفحم ... طعم خطير والأهم من هذا كله الروبيان المشوي على الغريل جربوه نصيحة

المطعم اكله لذييييذ جدا, السمك والجمبري طاااازج,,, دايما نطلب منه , وحتى لو عندك ضيوف او عزيمة يواجه ماعمري زرت المطعم ,ولاشفت جلساته, لكن عنده خدمة التوصيل, وممكن تكلمه تجهز الطلب , وتمر تاخذه اعرف انه موقعه مقابل حديقة حيوانات , او ملاهي القلعة اللي في الخبر نصيحة.. جربوه,, يستحق بقوة

رقمهم 8670976 8675060 مكتوب شارع الامير طلال تقاطع 9/10

المطعم جدا ممتاز اتمنى ينزلو اسعارهم شوي

مطعم جميل جداً، اطباق شهية ولذيذة . يعني خدمتهم تعطيها جيد جداً اسعارهم معقولة جداً ينصح به

جيده

بصراحه جربت الأكل في المطعم اكثر من خمس مرات وكان بصراحه جيد جدا ولآكن جربته ثلاث مرات في ولآئم خاصه بالشركه عندنا وكان شي خيالي ولا يصدق وفوق الممتاز. ولآكن طلبت منه مره لعزيمه خاصه وكانت الطلبيه لعشر اشخاص فقط وبصراحه فشلني المطعم وكان سيء واستغربت بالحيل من مستواهم المتقلب! عموما انصح به وربما ما حدث معي حادث عابر.

لاهل الغربية اللي متعودين على سمك جدة اقول لهم لا يتحمسون كثير انا اكلت فيه وماكان كويس اطلاقا مقارنة بمطاعم جدة زي الشارة - الهوري - المرجان - الخ الشوربة كويسة - الجمبري يعني كويس - الخبز الشباتي ممتاز صراحة -

مستوى المطعم من سيئ الى أسوء و مستوى النظافة متدني جداً والخدمة كأنك جاي ببلاش نفس الي شغالين عفنة

اول شي الاستقبال البايخ اذا راح تاكل بالمطعم و خاصه قسم العوايل تعاملهم سي الى ابعد الحدود و يا دوب يجيك احد ياخذ طلبك. كأنك تشحث و ما ادري الاتراك الى هناك شايفين انفسهم ما انصح احد يروحه ابد فرع جده ممتاز جدا الخدمة و الاكل بس فرع الخبر الحمدالله و الشكر على النعمه

المطعم اسعاره مرتفعه شوي .. ولا يقابلها جودة في الطعم .. وبالاضااافه الخدمه عندهم سيئة ولا تطااق ..

المشويات حقت المطعم روعة .. لكن أسعاره غالية مقارنة بالمطاعم الثانية .. وفيه مشكلة ثانية .. وهي الخدمة عندهم .. وطريقتهم أن لكل جرسون صف طاولات .. فتلقى واحد فاضي تقول له تعال خذ الطلب يقول ناد الجرسون الثاني .. فممكن تنتظر ربع ساعة عشان تاخذ الطلب ..

ارجوا ان ينتبه الجميع أنة بدا يغش في شاورما اللحم بوضع اللحم المفروم بصيخ اللحم بطريقة يمكن معرفتها اذا طلبة صحن او دقق بالصيخ او اسأل العامل عليها و سوف يرد عليك انه حسب طلب صاحب المطعم

جربته قريب وما ناسبني ابدا تعامل الموظفين سيء وأكله دهني ، الشاورما كلها زيووووت اكثر من الاصناف الثانية ما اتوقع بروحله ثاني

بالنسبة للأكل من أنظف المطاعم وأجودها والأسعار زائدة بنسبة 10% وأفضل شئ الأطباق اليومية والمشاوي والشاورما السلبيات تعامل موظفي صالة الطعام سئ

مطعم رحمه والاكل من جنبه حتى الخبز حقهم سيء واخلاق الموظفين موب زين

شاورمتهم رهيبة ما تذوقت زيها مع أنهم يبيعوها بالسعر العادي وعصايرهم خطيرة أعتقد أنه أحسن محل لبناني في جدة بعد يلدزلار

من مطاعمي المفضلة في الخبر... يتميز بالجلسات الهادئة والرومانسية... دايما اطلب طبق باستا كاربونارا ... جمبري مشوي ... و شامبانيا سعودية... جربوه لا يفوتكم

لذيذ ورايق نادر ما يكون زحمه

أفضل الاطباق لديهم : التبنياكي كلو جيد سلمون تيان روبيان تيان تمبورا سطلة سيزر .. الأكل بشكل عام ممتاز لكن السعر غالي شوية والديكور جميل لكن المطعم شويه صغير وما يستوعب عدد كبير

مغل.... يعشقة من يهوى الأكل الهندي هذا المطعم لمن أراد أن يقهر الجوع ويستمتع بالأكل الممتاز وبسعر جيد.. (أنصح به وبقووووة) .. وله فرعين : - الفرع الأول .. للأفراد والعوائل ويقع على شارع 23 مع تقاطع السويكت تقريباً. - الفرع الثاني .. للأفراد فقط ويقع في الخبر الشمالية تقاطع شارع الأمير مساعد مع الشارع الثاني والعشرون. الجو العام مريح يتميز ببشاشة العاملين فية الأسعار مناسبة للجميع

أعتبر نفسي متذوق للطعم الهندي ، و أعترف أني وقعت في حبّ مغل من اللقمة الأولى :D زرته مع اثنين من الأصدقاء الأعزّاء و إليكم ما طلبنا : أول شيء كـ ضيافة : * خبز بالثوم . * عطونا سلطة ( مكرونة صغيرة مع جزر و أشياء ثانية :D ) و صوص لذيذ طلباتنا الرسمية :D * شوربة ذرة مع الدجاج - لذيذة . * مقبلات روبيان أو شيء زي كذا - خطييييييرة روبيان صغير و معها صوص رهيب . * رز برياني - الطعم التقليدي للبرياني . * هاندي روبيان - حلو و مرتب . * دجاج مشوي نسيت اسمه حقيقة :) .. إيجابيات المطعم : 1- أكل لذيذ و جودة طعام عالية , كميّة كافية و زيادة . 2- جلسات رايقة ، ديكوره جداً رايق و فيه زخارف إسلامية على الطراز الهندي جميلة . 3- خدمة رائعة ، و الالتزام بالوقت جيّد . سلبيات المطعم : 1- مكانه غير واضح أبداً أبداً و " غاطس " ( الفرع القريب من الواجهة ) . 2- المطعم صغير ، و المواقف قليلة .

المطعم بصراحه ممتاااز جداً من ناحية الأكل والنظافة -على ضمــانتي ^_*- .. تتذوق الأكل عنده بمذااق آخـــر مميز .. ولكن ما يعيبه موقعه ( There is no barking ) وأيضاً صغر مساحته .. يعني لو بس يكبروا المكاان يصير 100%

كل وجباته ممتازة و اسعارها مناسبة جدا

حجز الطاولة ياخذ وقت طويل وكذلك الطلب

مطعم حلو لكن لا أنصح أحد بطلب المشاوي فهي تعتبر سيئه جدا والأسعار أغلى من المطاعم الهنديه الاخرى

الفرع مقابل جندولا وخلف مذركير نظافه وخدمة ممتازة وبرستيج عالي وجلسات عائلية بخصوصية تامة الاكل منوع بين الهندي والصيني مميزات الاكل الكمية جيدة جداً في الاطباق تقديم المشهيات جيد تم تقديم صحن مكرونا باردة مع صويا وصوص حار بصراحة جربت سمك ولحم وروبيان ماسالا وكلها كانت ممتازة من ناحية الطعم العيوب الاسعار غالية جدا وخصوصا من ناحية المشروبات خذت كوكتيل واحد ب ٥٦ ريال والمشروبات الغازية الواحد ١٢ والموية ب ٨ ريال الشوربات كانت دون المستوى وخصوصا التوم يام مع انها مسجله بالمنيو غير الاسم بس يقولون نفسها عموما صحن الشوربة صغير مقارنة بسعرة المبلغ الاجمالي ثلاث اطباق وعصير واثنين مويه واثنين شوربة ٤٢٨ ريال

مطعم ممتاز

بصراحة،، زرنا المطعم و احنا في شدة الجوع،، تفاجأنا أولاً بعدم نظافة الطاولات،، ما كان فيه زحمه،، جيناهم بعد صلاة العشاء،، كل الطاولات عليها زيت،، قلت لهم نظفوها ويقولون نظيفة،، المهم، بلعناها وجلسنا وطلبنا،، ماسالا دجاج و سلطة خضراء ونوودلز بالخضار و شوربة خضار،، وللأسف الأكل كان كاااااارثة،، ما ينبلع،، ماصخ،، بدون ملح،، الشوربة وعععععععععغغغغغععععع المكرونة كأنك تاكل بلاستك،، مافيه طعم،، السلطة واضح انها مو طازجه،، وبصراحة زعلت من اخوي اللي مدح المطعم، ويقول احسن من كوبر شندني وشيزان وملكة الهند،،، معلييييييييييييش المطعم هذا فااااااااشل واكتشفت انه مو هندي.... باكستاني يمكن يكون ناجح بالأكل البحري،، فقط،، لكن الهندي،، مستحيل

فيه فرعين الفرع الي جوا السويكت (فرع العزاب فقط) افضل من الثاني بمراحل بصراحه انا اعتبره افضل مطعم هندي ممكن تآكل منه (نظيف ، اكله شهي ، كمية الاكل مناسبه ) السعر حلو

مطعم مجنون من ناحية أكله وأخص فيه الستيك بالثوم أفضل ستيك جربته في الدمام والخبر بلا ستيك هاوس بلا هم يا عليه ستيك مو طبيعي بس يعيبه شي واحد .. بجانب تأخيره في الأكل أسعاره مبالغ فيها

مطعم ممتاز جدا لا يفوتكم أنا الفرع اللي رحتله في الشرقية ما أدري اذا كان فيه فرع ثاني والا لا

احلى مطعم للمعجنات .. ودايم نطلب منه طعمه رهيب وشغلهم نظيف .. وكل مطعم يفتح جمبه يقفل ..

افضل معجنات في السعوديه بس هل هو يفتح الصباح؟؟

الشلاال صراحه رهييب الطعم لذذذيذ العجينه مزبووطه صح والبنه او الجبنه ولا الزعتر كل وحدة احسن من الثانيه وماحسييتها تغيرت ابدا من يوم ما اعرفه اكثر من ١٠ سنوات السبانخ بس تغير طعمها ماصارت تعجبني زي اول والفلفل جييدة نفسي يفتح فروع في مدن ثانيه 😢 يابخت اهل الشرقيه فيه 💚 الييوم جاتنا طلبيه وقلت لازم اكتب تقيم عنه 😄

قد جربت الكثير الكثير من مطاعم المعجنات مافي زيهم ابدا لافي السعر ولا الجودة. (الزعتر بريال وكبير!!) (الجبن بثلاثة ريال!!) طلبات انصح بها: فلافل بالبنة جبن حار وكل شي حلو ولاكن هذا اكثر شي اطلبه. ينفع فطور ولا عشى خفيف

لو ما يبيع إلا الفلافل يكفي اطلبه مع كل شيء .. و تراا الساندوش كبيير

احيييييييييييييه يا معجنات الشلال بالقاعده يالبى بـــــس+_+

معجنات الشلال يذكرني بأيام الثانوية الفلافل خطيرة الجبن الحار طعمه رائع والغريب انه مش حار